OpenLLM-France/wikimedia huggingface dataset:
# Cyclocheilichthys

Cyclocheilichthys és un gènere de peixos de la família dels ciprínids i de l'ordre dels cipriniformes. És un dels hostes intermediaris de la infecció per Opisthorchis viverrini en humans, que causa l'opistorquiosi.

## Taxonomia

* Cyclocheilichthys apogon (Valenciennes, 1842)
* Cyclocheilichthys armatus (Valenciennes, 1842)
* Cyclocheilichthys coolidgei (Smith, 1945)
* Cyclocheilichthys enoplus (Bleeker, 1850)
* Cyclocheilichthys furcatus (Sontirat, 1989)
* Cyclocheilichthys heteronema (Bleeker, 1853)
* Cyclocheilichthys janthochir (Bleeker, 1853)
* Cyclocheilichthys lagleri (Sontirat, 1989)
* Cyclocheilichthys repasson (Bleeker, 1853)
* Cyclocheilichthys schoppeae (Cervancia & Kottelat, 2007)
* Cyclocheilichthys sinensis (Bleeker, 1879)

## Referències

* ↑ The Taxonomicon (anglès)
* ↑ Saengsawang, Phubet; Promthet, Supannee; Bradshaw, Peter «Infection with Opisthorchis viverrini and Use of Praziquantel among a Working-age Population in Northeast Thailand». Asian Pacific Journal of Cancer Prevention, 14, 5, 30-05-2013, pàg. 2963–2966. DOI: 10.7314/apjcp.2013.14.5.2963. ISSN: 1513-7368.
* ↑ FishBase (anglès)
* ↑ FishBase (anglès)
* ↑ FishBase (anglès)
* ↑ FishBase (anglès)
* ↑ Cervancia, M. & Kottelat, M. 2007. Cyclocheilichthys schoppeae, a new species of freshwater fish (Teleostei: Cyprinidae) from Northern Palawan, Philippines. The Raffles Bulletin of Zoology, 55 (1): 141-145.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ UNEP-WCMC Species Database (anglès)
* ↑ ITIS (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* uBio (anglès)
# Gland

«Gland» té aquests significats:
* Gland del penis
* Gland del clítoris
* Gland (Suïssa), municipi del cantó de Vaud, a Suïssa
Viccionari
# Daliranita

La daliranita és una mineral de la classe dels sulfurs. Rep el nom en honor del Dr. Farahnaz Daliran (1953-), investigador associat a l'Institut Tecnològic de Karlsruhe, Alemanya, per les seves contribucions a la investigació sobre els dipòsits de minerals, especialment d'or, zinc i ferro, a l'Iran.

## Característiques

La daliranita és un sulfosal de fórmula química PbHgAs₂S₆. Va ser aprovada com a espècie vàlida per l'Associació Mineralògica Internacional l'any 2007, i la primera publicació data del 2009. Cristal·litza en el sistema monoclínic. La seva duresa a l'escala de Mohs es troba entre 0 i 2.

## Formació i jaciments

Va ser descoberta a la mina Zareh Shuran, situada a la serralada de Takab, a la província d'Azerbaidjan Oest, a l'Iran. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Daliranite» (en anglès). Mindat. [Consulta: 16 juliol 2019].
# Celi Aurelià

Celi Aurelià (llatí: Cælius Aurelianus) va ser un metge romà d'època incerta: hi ha autors que el situen al segle i i altres, com que no és mencionat per Galè, el fan nascut al segle ii. Probablement era originari de la Numídia, però sense cap evidència directa. Però pel seu estil i el vocabulari que utilitza es pot deduir que no era ni d'Itàlia ni de Grècia. A jutjar pel nom, feia part de la Gens Cèlia, una antiga família romana d'origen plebeu.
Formava part de l'escola metòdica, un dels grans corrents de la medicina del món grecollatí, i a partir dels seus escrits es pot conèixer millor el sistema d'aquesta escola. En les seves descripcions de les malalties, mostra una gran precisió en l'observació i molta sagacitat en el diagnòstic. Descriu alguns trastorns que no es troben en cap altre autor antic. Dona un detall minuciós de la pràctica mèdica que exercien ell mateix i els seus contemporanis, i els seus comentaris mostren un coneixement competent del tema, i un judici clar i complet.
Va dividir les malalties en agudes i cròniques, però valorava que un cop coneguda la malaltia i el seu tractament s'havia d'actuar i no anar a buscar arrels teòriques sobre les seves causes físiques. Això va comportar un avenç important en la pràctica mèdica i va contribuir més que cap altre al coneixement i tractament real de la malaltia. Va desenvolupar la terapèutica establint els mitjans més adequats per la curació i els sistemes per fer-ho. Però el fet de pertànyer a l'escola metòdica va portar limitacions als seus avenços, i per això, encara que la seva pràctica va ser essencialment bona, es pot considerar en part defectuosa.
Va deixar una obra sobre malalties agudes, Celerum Passionum (o De Morbis Acutis) i cinc llibres sobre malalties cròniques sota el títol conjunt de Tardarum Passionum (o De Morbis Chronicis).

## Referències

* ↑ «Caelius Aurelianus». A: Encyclopaedia Britannica (en anglès), 2015.
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 438.
# Mandor

* Aquest article tracta sobre sobre un territori al País Valencià. Si cerqueu la ciutat del Rajasthan, vegeu «Mandore».
Mandor és una zona situada al Camp de Túria, prop de l'Horta, entre els termes de l'Eliana, Riba-roja, Paterna i Sant Antoni de Benaixeve.
El nom es registra, si més no, des del s. XVI en un mapa de l'Arxiu del Regne de València (secció mapes). Gaspar Escolano l'esmenta com el lloc on es desenvolupà una batalla al s. I aC en les guerres sertorianes.
És, avui, un macrotopònim, és a dir, un nom que designa diversos elements situats en la mateixa zona. Almenys es coneix:
* camí de Mandor
* casa de Mandor
* molí de Mandor
* barranc de Mandor i altres més.

## Referències

* ↑ «Adequació del Barranc de Mandor». Leliana.es. [Consulta: maig 2017].
# Ciclopentadiè

El ciclopentadiè o ciclopentadié (en anglès: Cyclopentadiene) és un compost orgànic amb la fórmula química C₅H₆. És un líquid incolor que té una olor forta i desagradable. A la temperatura d'una habitació aquest diè cíclic es dimeritza,de manera reversible, donant lloc al diciclopentadiè.
Aquest compost es fa servir principalment per a la producció de ciclopentè i els seus derivats.
La producció de ciclopentadiè normalment no es diferencia de la del diciclopentadiè perquè són interconvertibles. S'obtenen del carbó i del petroli.

## Referències

* ↑ Ciclopentadié segons la pronúncia occidental i ciclopentadiè segons la pronúncia oriental. Per a més informació, consulteu el Llibre d'estil
* ↑ Hartwig, J. F. Organotransition Metal Chemistry, from Bonding to Catalysis; University Science Books: New York, 2010. ISBN 1-891389-53-X

## Enllaços externs

* International Chemical Safety Card 0857
* NIOSH Pocket Guide to Chemical Hazards
# Duque de Caxias

Duque de Caxias és una ciutat de l'estat brasiler de Rio de Janeiro. Segons el cens de 2010, la seva població era de 855.046 habitants. La seva àrea total és 464,6 km². Forma part de la Baixada Fluminense. Va rebre el seu nom en homenatge a Luís Alves de Lima e Silva, Duc de Caxias.

## Referències

* ↑ «Duque de Caxias» (en portuguès brasiler). IBGE. [Consulta: 30 gener 2022].
* ↑ «Textos sobre a História de Duque de Caxias e da Baixada Fluminense» (pdf). Revista Pilares da História. Instituto Histórico Vereador Thomé Siqueira Barreto; Câmara Municipal de Duque de Caxias; Associação dos Amigos do Instituto Histórico., 01-12-2003.
* ↑ «Duque de Caxias» (en portuguès brasiler). Cidades. IBGE. [Consulta: 29 agost 2023].
# Charles Wheatstone

Charles Wheatstone (anglès: Sir Charles Wheatstone) (Gloucester, 6 de febrer de 1802 - París, 19 d'octubre de 1875), va ser un científic i inventor britànic, que va destacar durant l'època victoriana pels seus invents, que inclouen l'estereoscopi (aparell que creava la il·lusió de veure imatges tridimensionals), la tècnica Playfair d'encriptació, i el caleidòfon. Wheatstone és més conegut per l'aparell elèctric que porta el seu nom: el pont de Wheatstone, utilitzat per a mesurar les resistències elèctriques. Wheatstone va ser membre de la Royal Society.

## Referències

* ↑ Fernández, Tomás; Tamaro, Elena. «Biografia de Charles Wheatstone» (en castellà). Biografías y Vidas. La enciclopedia biográfica en línea [Internet], 2004. [Consulta: 16 abril 2022].
* ↑ Asimov, Isaac. «Wheatstone, Charles». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 276. ISBN 8429270043.

## Vegeu també

* Història de la ciència
# Dante Bonfim Costa Santos

Dante Bonfim Costa Santos (portuguès brasiler: [dɐtʃi]; Salvador, el 18 d'octubre de 1983), conegut com a Dante és un futbolista brasiler que actualment juga al OGC Nice com a defensa central. Dante va fer el seu debut internacional per al Brasil el 2013.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que representaran el Brasil a la Copa del Món de Futbol de 2014. El 2014 fou escollit tercer millor defensa central d'Europa, segons un estudi de l'observatori del Centre Internacional d'Estudis de l'Esport.

## Referències

* ↑ Agencia EFE. «Kaká y Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014]. (castellà)
* ↑ «World Cup 2014: Kaka and Robinho omitted from Brazil squad» (en anglès). BBC Sport, 07-05-2014. [Consulta: 7 maig 2014].
* ↑ «James es el segundo mejor volante ofensivo de Europa, según estudio» (en castellà). Diari El Tiempo (Colòmbia), 10-01-2014. [Consulta: 4 agost 2014].
# Gland (Yonne)

Gland és un municipi francès, situat al departament del Yonne i a la regió de Borgonya - Franc Comtat. L'any 2007 tenia 51 habitants.

## Demografia
### Població

El 2007 la població de fet de Gland era de 51 persones. Hi havia 28 famílies, de les quals 12 eren unipersonals (12 homes vivint sols), 12 parelles sense fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 27 eren l'habitatge principal de la família, 30 eren segones residències i 1 estava desocupat. 55 eren cases i 2 eren apartaments. Dels 27 habitatges principals, 25 estaven ocupats pels seus propietaris i 2 estaven llogats i ocupats pels llogaters; 1 tenia una cambra, 9 en tenien tres, 4 en tenien quatre i 13 en tenien cinc o més. 23 habitatges disposaven pel capbaix d'una plaça de pàrquing. A 16 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gland el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 8 | 60 a 64 | 4 |
| 4 | 55 a 59 | 4 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 8 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 25 persones, 15 eren actives i 10 eren inactives. Les 15 persones actives estaven ocupades(10 homes i 5 dones).. De les 10 persones inactives 8 estaven jubilades i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una empresa de construcció.
L'any 2000 a Gland hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Gland a l'INSEE.
* Évolution et structure de la population Fitxa amb el detall de dades de Gland a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
Viccionari
# Daliyat el-Carmel

Daliyat el-Carmel (en hebreu, דאליית אל-כרמל; en àrab, دالية الكرمل) és un poble drus de gairebé 24.000 habitants que, juntament amb Isfiya, forma el municipi de Ciutat de Carmel, al districte de Haifa d'Israel.
Cap al segle xvii hi havia a la zona més de deu pobles drusos, que foren destruïts a principis del segle xix durant una rebel·lió. Només algunes dècades després els drusos van poder tornar-hi i quedar-s'hi.
Al contrari que els drusos que resideixen als alts del Golan, que se senten pertanyents a Síria, els drusos del Carmel donen suport a l'estat d'Israel. Són un dels grups de població que serveixen regularment a l'exèrcit israelià (tzahal), i molts pertanyen a les unitats especials. Junt amb ells, podem comptar amb els txerkessos i els beduïns, que també serveixen a tzahal.
Uns quants quilòmetres al sud de Daliyat el-Carmel hi ha el Muhraqa, un dels dos convents de monges carmelites que encara resten al mont Carmel.
# Martín Mauricio Astudillo

Martín Mauricio Astudillo (Mendoza, 11 d'octubre de 1977) és un futbolista argentí, que ocupa la posició de migcampista defensiu.

## Trajectòria

Comença la seua carrera en l'equip de Godoy Cruz Antonio Tomba, de la Primera B Nacional argentina. El 1997 signa amb Gimnasia y Esgrima de Jujuy, de la màxima categoria del seu país i dos anys després dona el salt a Europa al fitxar pel Deportivo Alavés.
La temporada 99/00, marca quatre gols en primera divisió, sent una peça important en l'equip que va ser finalista de la Copa de la UEFA del 2001. La temporada 01/02, tan sols es perd un encontre, i l'Alavés queda setè de la taula.
Va romandre lleial a l'esquadra basca durant tota la dècada dels 2000, jugant tant a Primera com a Segona Divisió. La temporada 03/04 seria el jugador amb més targetes grogues, 19 en 37 partits. El gener del 2008 és cedit al CA Osasuna per suplir la baixa del lesionat Nekounam. Amb els navarresos juga 13 partit i marca un gol, ajudant a la permanència a primera divisió.
L'estiu del 2009, quan se certifica el descens de l'Alavés a la Segona Divisió B, el migcampista argentí retorna al seu país després de 324 partits i 20 gols a la competició espanyola, sumant amb l'Alavés més de 400 partits en totes les competicions oficials.

## Enllaços externs

* Fitxa del jugador
# Macomb (Oklahoma)

Macomb és un poble dels Estats Units a l'estat d'Oklahoma. Segons el cens del 2000 tenia 1.450 habitants.

## Demografia

Segons el cens del 2000, Macomb tenia 61 habitants, 20 habitatges, i 17 famílies. La densitat de població era de 261,7 habitants per km².
Dels 20 habitatges en un 45% hi vivien nens de menys de 18 anys, en un 50% hi vivien parelles casades, en un 20% dones solteres, i en un 15% no eren unitats familiars. En el 10% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,18.
Per edats la població es repartia de la següent manera: un 31,1% tenia menys de 18 anys, un 4,9% entre 18 i 24, un 27,9% entre 25 i 44, un 24,6% de 45 a 60 i un 11,5% 65 anys o més.
L'edat mediana era de 31 anys. Per cada 100 dones de 18 o més anys hi havia 121,1 homes.
La renda mediana per habitatge era de 28.750 $ i la renda mediana per família de 28.750 $. Els homes tenien una renda mediana de 25.000 $ mentre que les dones 18.125 $. La renda per capita de la població era de 8.695 $. Entorn del 15% de les famílies i el 24,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Macomb». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Macomb». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Ciclopentanoperhidrofenantrè

El ciclopentanoperhidrofenantrè (també anomenat ciclopentanoperhidrofenantrem, esterà o gonà) és un hidrocarbur policíclic que pot considerar-se un producte de la saturació del fenantrè associat a un anell de ciclopentà. Posseeix 17 àtoms de carboni. D'aquesta base estructural deriven els esteroides (el colesterol i els seus derivats, com la progesterona, l'aldosterona, el cortisol i la testosterona són exemples de compostos que contenen un nucli de ciclopentanoperhidrofenantrè) derivats del fenantrè.
Las substàncies derivades d'aquest nucli mostren grups metil -CH₃, en les posicions 10 i 13 per a integrar els carbonis 18 i 19; generalment existeix una cadena alifàtica en el carboni 17, la longitud d'aquesta cadena i la presència de metils en el carboni 10 i 13 determina les diferents estructures d'aquestes substàncies.
És el grup més nou i en aquest hi ha quatre progestàgens importants: levonorgestrel, desogestrel, gestodè i norgestimat.
# Dupree

Dupree és una població dels Estats Units a l'estat de Dakota del Sud. Segons el cens del 2000 tenia 434 habitants.

## Demografia

Segons el cens del 2000, Dupree tenia 434 habitants, 146 habitatges, i 108 famílies. La densitat de població era de 418,9 habitants per km².
Dels 146 habitatges en un 39% hi vivien nens de menys de 18 anys, en un 39,7% hi vivien parelles casades, en un 26% dones solteres, i en un 26% no eren unitats familiars. En el 24% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,48.
Per edats la població es repartia de la següent manera: un 37,1% tenia menys de 18 anys, un 9,4% entre 18 i 24, un 24,7% entre 25 i 44, un 20% de 45 a 60 i un 8,8% 65 anys o més.
L'edat mediana era de 28 anys. Per cada 100 dones de 18 o més anys hi havia 79,6 homes.
La renda mediana per habitatge era de 22.250 $ i la renda mediana per família de 20.781 $. Els homes tenien una renda mediana de 21.667 $ mentre que les dones 14.875 $. La renda per capita de la població era de 8.206 $. Entorn del 41,9% de les famílies i el 52,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dupree». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Dupree». American Fact Finder. Oficina del Cens dels Estats Units, 12-01-2010.
# Cheng Zhengkui

Cheng Zhengkui (xinès simplificat: 程正揆; xinès tradicional: 程正揆; pinyin: Chéng Zhèngkuí) fou un pintor i escriptor durant la dinastia Qing nascut a Xiaogan, província de Hubei vers el 1604 i mort l'any 1670. Va viure a Nanjing. Els seus àlies: Ruibo, Duanbo Cheng; Juling Cheng; Chêng-k'uei Ch'êng; Cheng Zhengkui; Duanbo; Juling; Qingji daoren; Qingshi liushi; Qingxi laoren; Tcheng-K'ouei Tch'eng; Zhengkuil. Pintor de paisatges. Va aprendre de Dong Qichang. Feia servir el costat menys impregnat del pinzell. Col·laborà amb Kun Can. Se li atribueix la pintura Viatge oníric a rius i muntanyes.

## Bibliografia

* ”Latter Days of the Law: Images of Chinese Buddhism 850-1850 “ de Richard K. Kent (autor), Patricia Ann Berger (autor, editor). University of Hawaii Press i Universitat de Kansas. 1994 ISBN 0-8248-1662-5. Pàgs 436-439.
* ”Cheng Zhengkui / Yang Xin.” .Edições de Belas Artes do Povo de Shanghai, Xangai 1982.
* ”The Dream Journey in Chinese Landscape Art: Zong Bing to Cheng Zhengkui “ de Hongnam Kim Asian Art and Culture: ASIAN ART VOLUME III NUMBER 4 FALL 1990.
* “Chinese Landscape Painting as Western Art History” de James Elkins pàgs 42, 93, índex176.

## Enllaços externs

* http://www.china-on-site.com/pages/painter/1083.php Arxivat 2016-03-03 a Wayback Machine.
* http://www.artic.edu/aic/collections/artwork/79314?search_no=1&index=0
* http://www.dpm.org.cn/shtml/660/@/104382.html Arxivat 2015-09-23 a Wayback Machine.
# Grani Marcel

Grani Marcel (en llatí Granius Marcellus) va ser un magistrat romà.
Era pretor de Bitínia en el regnat de l'emperador Tiberi. L'any 15 va ser acusat pel seu propi qüestor Crispí Cepió i pel delator Romà Hispó, de traïció i extorsió al seu govern. Encara que el van absoldre del delicte de traïció, va ser condemnat per extorsió però només va haver de pagar una multa. Tàcit assenyala aquest judici com un dels primers que van marcar l'inici dels judicis injustos del regnat de Tiberi.

## Referències

* ↑ Tàcit. Annals I,74
# Dalkey

Dalkey (gaèlic irlandès Deilginis que vol dir "illa agulló") és un barri de Dublín, República d'Irlanda. Va ser fundada com un assentament viking i durant l'Edat Mitjana esdevingué un port important. Segons John Clyn fou un dels ports d'entrada de la plaga bubònica va entrar a Irlanda a mitjans del segle xiv. En l'actualitat Dalkey ha convertit en un pròsper suburbi costaner i una atracció turística de menor importància. Ha estat la llar de molts escriptors i celebritats com Maeve Binchy, Hugh Leonard, Bono i Van Morrison.

## Etimologia

La ciutat porta el nom de l'illa de Dalkey, prop de la costa. El nom és una barreja de l'irlandès deilg ("agulló") i el nòrdic antic ey (que significa "illa").

## Personatges

Dalkey és la llar original de dos escriptors irlandesos força coneguts: la novel·lista Maeve Binchy i l'autor de teatre Hugh Leonard. També és l'escenari de la novel·la de Flann O'Brien The Dalkey Archive. En els darrers anys moltes figures musicals internacionals s'han establit a la zona, com els membres d'U2 Bono i The Edge, Enya, Chris de Burgh i Van Morrison. El director de cinema Neil Jordan també hi viu.
També és resident Pat Kenny (ex presentador de l'emblemàtic programa d'entrevistes de RTE The Late Late Show). L'actual presentador de The Late Late Show Ryan Tubridy també viu a la zona.
Els pilots de fórmula u Damon Hill i Eddie Irvine hi han viscut, igual que els cantants Lisa Stansfield i Jim Kerr.
James Joyce i George Bernard Shaw també han estat vinculats a la zona. Shaw va viure a Torca Cottage de Dalkey Hill de 1866 a 1874 i Joyce va viure a The Joyce Tower a Sandycove un temps i hi va escriure allí el primer capítol del seu Ulysses.

## Galeria d'imatges

* Dofins a l'illa Dalkey
* Port de Coliemore
* Para Glider al turó Killiney

## Enllaços externs

* Consell de la Comunitat de Dalkey
* Web local
# Martín Muñoz de las Posadas

Martín Muñoz de las Posadas és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Maniquí espurnejant

El maniquí espurnejant (Lonchura leucosticta) és un ocell de la família dels estríldids (Estrildidae).

## Hàbitat i distribució

Habita les sabanes, praderies i bambú, a les riberes de les terres baixes del sud de Nova Guinea.

## Referències

* ↑ «Maniquí espurnejant». Cercaterm. TERMCAT, Centre de Terminologia. Rev. 20/01/2022(català)